Napíš si poznámky z rámčeka.

**Jednoduchý a rozvitý podmet**

Podmet môže byť aj:

**1.jednoduchý** – nie je rozvitý ničím

Dieťa plače. Kto-čo? plače..dieťa

Mama varí. Kto-čo? varí..mama

Žiak číta. Kto-čo? číta...žiak

Dievča sa usmialo. Kto-čo? sa usmialo..dievča

Žabka skočila. Kto-čo? bolo čo skočilo..žabka

2. **rozvitý**

Malé dieťa plače. Kto-čo? plače..dieťa+ aké dieťa?..malé

Usilovná mama varí. Kto-čo? varí..mama + aká mama?..usilovná

Svedomitý žiak číta. Kto-čo? číta...žiak + aký žiak?...svedomitý

Veselé dievča sa usmialo. Kto-čo? sa usmialo..dievča + aké dievča..veselé

Zelená žabka skočila. Kto-čo? bolo čo skočilo..žabka + aká žabka?..zelená

Ak pri podmete stojí ešte jeden vetný člen, ktorý ho rozvíja, tak podmet je rozvitý

Návod!

Ak máme úlohu: **Vyhľadaj podmet a urč, či je jednoduchý alebo rozvitý**

-postupujeme nasledovne:

1.krok: nájdeme podmet pomocou otázky **Kto-čo?**

Veta: Upečená roláda chutí úžasne! Kto-čo? chutí úžasne...roláda (našli sme podmet)

2.krok: presvedčíme sa, či je podmet rozvitý alebo nie, tak sa pýtame.. aký je podmet?/aká je roláda?.. Zistili sme, že tento podmet je rozvitý slovom **upečená**

Veta: Upečená roláda chutí úžasne!

 Upečená roláda chutí úžasne! - rozvitý

Vyskúšaj, či si pochopil/a učivo! Napíš si nasledujúce cvičenie do zošita a vyrieš! (To, čo je v rámčeku)

Cvičenie

Úloha: **Vyhľadaj podmet a urč, či je jednoduchý alebo rozvitý**

1. Mladý človek má viac energie.

2. Na stene visel obraz.

3. Hlavný čašník nám priniesol účet.

4. Akčný film bol zaujímavý.

5. Marika musí ostať doma.

6. Hviezdy svietili celú noc.

7. Môj dedko zasadil ovocné stromy.

8. Jedovaté hady zaútočili na svoju obeť.